Diari Oficial de la Generalitat Valenciana


Sumari del DOGV 3676, del 28-01-2000 (2000/623)

ORDRE de 25 de gener de 2000, de la Conselleria de Sanitat, per la qual convoca huit beques per a la realització de pràctiques professionals de mitjans de comunicació social en diferents hospitals i àrees de Salut dependents de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3676

Data del DOGV
:   28-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/623


Data del document
:   25-01-2000

Organisme emissor
:   Conselleria de Sanitat

Tipus de document
:   Ordre

Descriptors 

:   * personal sanitari
    * ajuda pública
    * suport econòmic
    * professió de la comunicació
    * assignació per estudis

ORDRE de 25 de gener de 2000, de la Conselleria de Sanitat, per la qual convoca huit beques per a la realització de pràctiques professionals de mitjans de comunicació social en diferents hospitals i àrees de Salut dependents de la Conselleria de Sanitat. [2000/X623]
  
La Conselleria de Sanitat, en el marc de la política dirigida a la millora i l'especialització d'estudiants universitaris, convoca la concessió de huit beques perquè puguen accedir a pràctiques professionals de mitjans de comunicació social, en diferents especialitats, dins de l'àmbit de l'administració pública sanitària.
  
Fent ús de les facultats que em confereixen el Decret 87/1999, de 30 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, i l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons el que estableix el Decret 108/1992, de 6 de juliol, de la Generalitat Valenciana, pel qual es regula la concessió de beques,
  
ORDENE
  
Article 1
  
Es convoca un concurs públic per a la concessió de huit beques per a la realització de pràctiques professionals de mitjans de comunicació en els següents hospitals:
  
- Província de València
  
Hospital la Fe de València
  
Hospital Clínic Universitari de València
  
Hospital Doctor Peset de València
  
- Província de Castelló
  
Hospital General de Castelló de la Plana
  
- Província d'Alacant
  
Hospital General d'Alacant
  
Hospital General d'Elx
  
Hospital Sant Joan d'Alacant
  
Àrea 15 (la Vila Joiosa - Benidorm)
  
Article 2
  
Les bases que regeixen aquesta convocatòria són l'annex I d'aquesta ordre.
  
Article 3
  
La dotació econòmica de la beca puja a la quantia global màxima de 7.104.000 pessetes, amb càrrec a la línia de subvenció 406/000/2000 (codi comptable 2604) Beques pràctiques mitjans de comunicació social en l'administració sanitària, del programa pressupostari 412.22 Assistència Especialitzada, dels pressupostos de la Generalitat Valenciana per a l'exercici 2000.
  
Article 4
  
Aquesta ordre vigirà el mateix dia de la publicació en el Diari Oficial de la Generalitat Valenciana.
  
Article 5
  
Segons que preveuen l'article 109 i 110 de la Llei 30/92, de Règim Jurídic de les Administracions Públiques i del Procediment Administratiu Comú, i també els articles 10 i 46 de la Llei Reguladora de la Jurisdicció Contenciosa Administrativa, contra aquesta ordre podrà interposar-se recurs contenciós administratiu en el termini de dos mesos, comptadors des del dia de publicació davant la Sala Contenciosa Administrativa del Tribunal Superior de Justícia de la Comunitat Valenciana. Tot això sense perjudici que s'utilitze qualsevol altre recurs que per al seu dret estime convenient.
  
València, 25 de gener de 2000
  
El conseller de Sanitat,
  
JOSÉ EMILIO CERVERA CARDONA
  
Annex I
  
Bases
  
Primera. Finalitat
  
Les beques tenen com a finalitat la formació complementària, la millora i l'especialització, en l'àmbit de l'administració pública sanitària, de llicenciats en ciències de la informació, de la branca de periodisme, que hagen acabat els estudis en els últims tres anys, i d'estudiants dels tres últims cursos de la llicenciatura.
  
Segona. Nombre de beques i requisits dels sol·licitants
  
Es convoquen huit beques per a llicenciats en Ciències de la Informació, branca de Periodisme, que hagen acabat els estudis en els tres últims anys, i a estudiants dels tres últims cursos de la llicenciatura esmentada. Les persones interessades han de complir els requisits a l'acabament del termini de presentació de sol·licituds.
  
Tercera. Dotació, duració i pagament de les beques
  
El període de percepció de la beca serà de huit mesos, que podran ser prorrogats fins a un màxim de 12. La pròrroga quedarà condicionada a l'existència de crèdit adequat i suficient per a la cobertura pressupostària.
  
La dotació de la beca és de 111.000 pessetes brutes mensuals. L'import total de cada una de les beques convocades és de 888.000 pessetes.
  
L'import de la beca es pagarà mensualment. Requerirà la certificació del secretari general de la Conselleria de Sanitat, que requerirà l'informe del cap del Gabinet de Comunicació de la bona marxa de l'activitat que és l'objecte de la beca.
  
Quarta. Formalització de les sol·licituds
  
Els impresos de sol·licitud (annex II) estaran a disposició de les persones interessades en el registre general de la Conselleria de Sanitat (c/ del misser Mascó, 31 de València), a les direccions territorials d'Alacant, Castelló i València, i a l'Àrea de Salut d'Alcoi. També es podran presentar fotocòpies de l'imprès de sol·licitud. Els candidats hauran de presentar-lo degudament emplenat en el Registre General o de tramitar-lo per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, juntament amb la fotocòpia compulsada del document nacional d'identitat (DNI) i la documentació següent:
  
a) Currículum: caldrà que hi consten les dades personals, la data i el lloc de naixement, el domicili actual, el telèfon i una foto de mida carnet del sol·licitant.
  
b) Documentació que acredite el fet d'estar estudiant un dels tres últims cursos de la llicenciatura o el títol de llicenciat exigit en la convocatòria.
  
c) Un certificat de l'expedient acadèmic.
  
d) Una declaració jurada de no tenir concedida qualsevol altra beca o ajuda per a la mateixa activitat o una de similar, i d'estar al corrent de les obligacions fiscals.
  
e) Qualssevol altres documents que acrediten la possessió de títols, cursos, conferències, mèrits docents, d'investigació o professionals que es desitge al·legar.
  
Cinquena. Termini de presentació de les sol·licituds
  
El termini de presentació de les sol·licituds serà de 15 dies hàbils, comptadors des de l'endemà de la publicació d'aquesta convocatòria en el Diari Oficial de la Generalitat Valenciana.
  
Sisena. Selecció
  
Per a l'examen de les sol·licituds de beques es constituirà una comissió avaluadora, que elaborarà les propostes d'adjudicació de beques en el termini d'un mes des de l'acabament del termini de presentació de sol·licituds. Aquesta comissió estarà composta pels membres següents:
  
- El director general per als Recursos Humans i Econòmics.
  
- El cap del Servei de Gestió de Personal, que hi actuarà com a secretari.
  
- El cap del Gabinet de Comunicació de la Conselleria de Sanitat.
  
La Conselleria de Sanitat es reserva la facultat de deixar deserta totalment o parcialment l'adjudicació de les beques convocades, i també el d'interpretar el contingut d'aquestes bases.
  
La selecció dels becaris es farà a partir de la puntuació obtinguda per l'aplicació d'aquest barem:
  
A. Coneixements de valencià: el màxim d'1 punt segons el nivell de coneixements de valencià establit per la Junta Qualificadora de Coneixements de Valencià, segons l'escala següent: nivell oral, 0,25 punts; nivell elemental, 0,50 punts; nivell mitjà, 0,75 punts; i nivell superior, 1 punt.
  
B. Coneixements d'altres idiomes comunitaris: fins a 1 punt.
  
C. Realització de cursos, seminaris, conferències, mèrits d'investigació o professionals relacionats amb l'objecte de la beca que s'adjunten: fins a 2 punts.
  
D. Entrevista: fins a 3 punts. En l'entrevista es valoraran l'experiència professional i els coneixements de l'administració autonòmica i sanitària.
  
Les persones que una vegada aplicat el barem no superen els 2 punts, no seran citades a l'entrevista.
  
En acabar el procés selectiu, la comissió elaborarà una proposta de concessió de les beques que contindrà la llista dels beneficiaris i una borsa de reserva per ordre de prioritat per la puntuació obtinguda, per cobrir les vacants que puguen produir-se per renúncia o abandonament.
  
Setena. Concessió
  
Les beques s'adjudicaran mitjançant una resolució del conseller de Sanitat, a la vista de la proposta de la comissió avaluadora.
  
La resolució de la concessió es notificarà a les persones interessades i serà publicada en el Diari Oficial de la Generalitat Valenciana.
  
Vuitena. Obligacions, incidències i tutoria dels becaris
  
La beca és incompatible amb qualsevol altra o amb qualsevol ajuda que puga concedir-se per la mateixa activitat o per una de similar. La infracció d'aquesta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
Els becaris, si cal, hauran de presentar la documentació acreditativa del compliment de les seues obligacions fiscals i amb la Seguretat Social, i a més la documentació acreditativa de tenir cobertura sanitària.
  
El conseller de Sanitat resoldrà les incidències que es produïsquen durant el període de duració de les beques i podrà deixar-les sense efecte, si no compleix les seues obligacions o no fa l'activitat que haja motivat la concessió o deixa de tenir els requisits exigits. Per a això cal que es faça el tràmit d'audiència de la persona interessada.
  
El cap del Gabinet de Comunicació ordenarà les activitats i establirà la dedicació dels becaris segons els criteris dels seus serveis i mitjans.
  
Si hi ha incidències, renúncies, abandonaments o incompliments que deixen vacant alguna de les huit beques, s'adjudicarà segons l'orde establit en la borsa de reserva que resulte del procés de selecció.
  
Annex II
  
(Nom i cognoms) ... amb domicili a ..., carrer..., núm. ..., amb DNI núm. ..., expedit a ..., data ..., telèfon núm. ..., a nom meu, coneixent l'ordre publicada en el Diari Oficial de la Generalitat Valenciana núm. ..., de data..., per la qual la Conselleria de Sanitat convoca vuit beques per a la realització de pràctiques professionals a la Conselleria de Sanitat, i també les condicions establides en les bases, em compromet a acceptar-les, a assistir i participar plenament en els programes de treball que s'hi establisquen, cas de ser adjudicatari, i declare que totes les dades personals, acadèmiques i professionals indicades a l'escrit són certes, i hi adjunte la documentació següent:
  
- Fotocòpia compulsada del DNI
  
- Currículum
  
- Certificat d'estar fent algun dels tres últims cursos de la carrera o titulació compulsada de la llicenciatura
  
- Declaració jurada de no estar percebent qualsevol altra beca o ajuda que puga concedir-se per la mateixa activitat o per una de similar
  
- Altres documents que acrediten la possessió de títols, cursos, seminaris, conferències, mèrits docents, d'investigació, etcètera, o professionals que s'hi adjunten.
  
SOL·LICITE:
  
L'admissió d'aquesta instància i la documentació adjunta a l'efecte del que estableix la convocatòria de beques.
  
València, ... d ... de ...
  
Firma de la persona interesada